Komission asetus (EY) N:o 1549/98, annettu 17 päivänä heinäkuuta 1998, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä annetun komission asetuksen (EY) N:o 1107/96 liitteen täydentämisestä (ETA:n kannalta merkityksellinen teksti)



Virallinen lehti nro L 202 , 18/07/1998 s. 0025 - 0026



KOMISSION ASETUS (EY) N:o 1549/98, annettu 17 päivänä heinäkuuta 1998, neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä annetun komission asetuksen (EY) N:o 1107/96 liitteen täydentämisestä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1), sellaisena kuin se on viimeksi muutettuna asetuksella (EY) N:o 1068/97 (2), ja erityisesti sen 17 artiklan 2 kohdan, sekä katsoo, että tietyistä jäsenvaltioiden asetuksen (ETY) N:o 2081/92 17 artiklan mukaisesti ilmoittamista nimistä on pyydetty lisätietoja sen varmistamiseksi, että kyseiset nimet vastaavat mainitun asetuksen 2 ja 4 artiklaa; lisätietojen tarkastelu osoittaa, että nimet vastaavat mainittuja artikloja; sen vuoksi on tarpeen rekisteröidä ne ja lisätä ne komission asetuksen (EY) N:o 1107/96 (3), sellaisena kuin se on viimeksi muutettuna asetuksella (EY) N:o 644/98 (4), liitteeseen, kolmen uuden jäsenvaltion liittymisen vuoksi asetuksen (ETY) N:o 2081/92 17 artiklassa säädetty kuuden kuukauden määräaika lasketaan uusien jäsenvaltioiden liittymispäivästä alkaen; tietyt näiden jäsenvaltioiden ilmoittamat nimet vastaavat mainitun asetuksen 2 ja 4 artiklaa ja ne pitäisi siis rekisteröidä, ja tässä asetuksessa säädetyt toimenpiteet ovat maantieteellisä merkintöjä ja alkuperänimityksiä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 1107/96 liitettä tämän asetuksen liitteessä olevilla nimillä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 1998. Komission puolesta Franz FISCHLER Komission jäsen (1) EYVL L 208, 24.7.1992, s. 1 (2) EYVL L 156, 13.6.1997, s. 10 (3) EYVL L 148, 21.6.1996, s. 1 (4) EYVL L 87, 21.3.1998, s. 8 LIITE A. PERUSTAMISSOPIMUKSEN LIITTEESSÄ II MAINITUT IHMISRAVINNOKSI TARKOITETUT TUOTTEET Lihajalosteet ITALIA - Mortadella Bologna (SMM) Rasvat Oliiviöljy KREIKKA - ÆÜêõíèïò (Zakynthos) (SMM) - ÓÜìïò (Samos) (SMM) Hedelmät, vihannekset ja vilja sellaisinaan tai jalostettuina KREIKKA - ÊïñéíèéáêÞ Óôáößäá Âïóôßôóá (Korinthiaki Stafida Vostitsa) (SAN) - Öáóüëéá (Ãßãáíôåò ÅëÝöáíôåò) Ðñåóðþí Öëþñéíáò (Fasolia Gigantes Elefantes Prespon Florinas) (SMM) - Öáóüëéá (ÐëáêÝ Ìåãáëüóðåñìá) Ðñåóðþí Öëþñéíáò ((Fasolia Plake-Megalosperma) Prespon Florinas) (SMM) B. ASETUKSEN (ETY) N:o 2081/92 LIITTEESSÄ I TARKOITETUT ELINTARVIKKEET Oluet SAKSA - Münchner Bier (SMM) - Kulmbacher Bier (SMM) - Hofer Bier (SMM) - Dortmunder Bier (SMM) - Mainfranken Bier (SMM) - Bremer Bier (SMM)